S'estima que i hai entre mil billons y diez mil billons de fornigas vivindo sobre la Tierra y lur dominio ecolochico se puet medir per lur biomasa: estimacions realizadas en distintos entornos indican que represientan per termin meyo lo 15-20% d'a biomasa total d'os animals terrestres, que s'eleva a quasi lo 25% en a zona tropical. D'alcuerdo con estas estimacions, la biomasa de totas las fornigas existents en o mundo sería semellant a la biomasa total de totz es seres humans.